Vahcuengh

Vahcuengh (Sawndip: 話僮)/Hauqcuengh (Sawndip: 㕰僮)/Linxcuengh (Sawndip: 𫇖僮) dwg Vah Bouxcuengh, gvi yijhaeh Kra-Dai. Sawcuengh dwg saw gyoebyaem, yung cihmeh lahdingh guh hingzsik cihmeh, aeu vahfueng baihbaek Vahcuengh guh goekdaej, aeu yaem Vahcuengh Vujmingz guh biucinj, dwg yinzminz cwngfuj youg bi 1956 caux ok, bi 1957 ginggvaq bihcinj youq dieg Bouxcuengh doihengz sawjyungh cunj dahit saujsu minzcuz vwnzsw ndeu. Sawcuengh gungh miz 26 chi-meh, 22 aen singmeh, 108 aen yinhmeh caeuq 8 aen diuhloih.

Gakdieg Bouxcuengh heuh Vahcuengh baenz Vahcuengh、Vahraeuz、Vahyaej、Vahnoengz、Vahdaez、Vahmanz、Vahyang、Vahmin、Vahdoj caeuq Vahmbanj daengj.

Saw laj neix dwg Sawndip.</div>


Faenbouh 
Vahcuengh faenbaenz baihbaek caeuq baihnamz song daih vahfueng, ndawde youh faenbaenz 13 dingz vahdoj. Gawq doengjgeiq, vunz gangj Vahcuengh mauhgvaq 1700 fanh.

Vahcuengh cujyau faenbouh youq guek raeuz Gvangjsih、Yinznanz、Gveicouh、Gvangjdungh caeuq Huznanz daengj swngj gih.

</div>
Vah Doengzgoek
Vahcuengh caeuq Vahyaej、Vahdaez、Vahdaigoz、Vah Laujvoh、Vah San (Menjden Vah Daijlungz)、Vahdung、Vahsuij、Vahmohlauj、Vahmauznanz、Vahlahgyah (Cazsanh Vah Yauz)、Vah Liz caeuq Vah Linzgauh daengj dwg gij vah doengzgoek.

</div>
Sawcuengh
Vahcuengh miz leihyungh gij benhbangz、busouj caeuq cauxcihfap Sawgun cauxguh gij Sawndip, de daih'iek canjswngh youq Dangzdai, sijfap gakdieg mbouj daiq doengz, cujyau yungh daeuj sij fwen、gingsaw daengj.

Sawcuengh seizneix dwg dingz sawcih gyoebyaem, aeu cihmeh lahdingh daeuj guh cihmeh hingzsik, aeu vahfueng baihbaek Vahcuengh daeuj guh gij vahfueng gihcuj, aeu yaem Vahcuengh Vujmingz daeuj guh yaem byauhcunj. 

Sawcuengh canjswngh youq 20 sigij 50 nienzdaih, 1957 nienz 11 nyied 29 hauh Gozvuyen doenggvaq 《Sawcuengh Fangh'an (caujan)》, caemh bihcunj cwngsi doihengz sawjyungh.

Sawcuengh dwg gij sawcih fapdingh Bouxcuengh, seizneix youq Yinzminzbi、Daengxguek Songhoih、Gvangjsih Bouxcuengh Swcigih gihminz sinhfwncwng、Cwngfuj gunghcangh caeuq baizbenj gwnzde cungj miz, youq hojcehcan、gicehcan、didezcan gij baizbenj gwnzde caeuq bouhfaenh cwngsi lubaiz gwnzde caemh miz sawjyungh.

Vwnzyen doiqciuq
《壯語900句/900 GAWQ VAHCUENGH（壯漢雙語對照版）》：沈北海、羅黎明主編，韋樹關副主編，蒙元耀、何霜、黃平文著，廣西民族出版社，2008年；光碟版，黃海輝、盧曉媚視頻講解，廣西教育出版社製作，廣西民族出版社，ISRC CN-Z20-08-0003-0/V.G4。
《壯文基礎讀本/SAW GIHCUJ SAWCUENGH》：廣西壯族自治區少數民族語言文字工作委員會編，民族出版社，2010年。
《壯語方言研究》：張均如、梁敏等合著，四川民族出版社，1999年。
《壯族/BOUXCUENGH》：廣西壯族自治區民族事務委員會，人民出版社，1988年。
《壯文工作五十年/SAWCUENGH GUNGHCOZ 50 BI》：廣西壯族自治區少數民族語言文字工作委員會編，中國民族攝影藝術出版社，2007年，VAHBAIHNAJ(前言)、。


 Unicode Latin Extended-B code chart
 Zhuang language & alphabet
 Introduction to sawndip
 The prospects for the long-term survival of Non-Han minority languages in the south of China

C
分類:Cunghvaz Yinzminz Gunghozgoz